NEW YORK
Volám sa Gala Scottová.
A nie, nie som sexy milenka drogového dílera,
ani striptérka a frajerka kriminálnika.
Ešte včera bol môj život dokonalý.
Aspoň som si to myslela.
Áno. Mal aj svoje muchy a jednou z nich bol môj manžel.
Ak by nebol taký kus... somára,
tak by som oslavovala a nelepila si páskou na telo peniaze.
PRED DVOMI DŇAMI
Vyzerám ako záclona.
Veď si už mala šaty.
Mala. Objedala som si šaty a prišlo toto.
Vďaka, krízu stredného veku už mám.
Myslíš, že si vopchám zadok do umelej kože?
Po prvé, toto nie je kríza stredného veku.
Ozvi sa, keď si začneš stúpať po bradavkách.
Áno.
Pozri. Inak, ako sa má Kate?
Dobre, ona... Veď vieš...
odkedy odišla na školu, nie sme tak v kontakte,
ale veľmi ma podporuje a toto bol vlastne jej nápad.
Milé. Tvoje dieťa sa s tebou aspoň rozpráva.
Moje si ma všade bloklo, lebo používam priveľa emodži.
Nuž, používaš.
Stále neverím, že dnes neprídeš.
Viem, ale s tým chlapom si píšem už mesiac.
A pozri sa na neho. Dnes sa stretneme. Predstavujem ti Roberta.
- Volá sa Ronaldo. - Ronaldo. Áno.
Môžem tieto?
Verili by ste? Jej mama v Nape šliapala hrozno.
A ona dnes otvára svoju vlastnú vinotéku.
Už to hovoríš piatemu človeku.
Viem, ale som hrdá.
- Poďme. - To bolo moje.
Dobre. Všetko je prichystané.
Catering príde o siedmej.
- A všetci hostia potvrdili účasť. - Dobre.
A vyzdvihla som ti oblek.
- Ďakujem. - Zelený. Môj obľúbený.
- A mám ich. Našla som šaty. - Skvelé.
A koľko stáli?
Neviem. Kúpila som troje.
Ale obliecť si môžeš len jedny.
Budúci týždeň je ten charitatívny večierok,
tak si oblečiem jedny z nich.
Áno, dobre.
Majiteľ budovy mi nechal odkaz.
- Už som mu volal. - Áno? Dobre.
A ten e-mail z obchodu so svietidlami?
Nedostali zálohu?
- Je to vybavené. - Áno?
- Postaral som sa o to. - Dobre.
Som rada, že si to stihol.
Hej.
Bude to dokonalé, lebo ty si dokonalá.
Si môj obľúbený obchodník.
Robím len výpočty.
Ty si urobila všetko ostatné.
To je pravda.
Dopekla.
Niečo som si zabudol v kancelárii. Musím sa vrátiť.
Čo?
Nie, nie. Hneď teraz?
Áno, prepáč.
Vyhodím ťa doma a prídem na párty o...
- Neviem, o 8.15? - Zlato, nie,
- musíme sa ísť domov pripraviť. - Zlato, 8:15, sľubujem.
Sľubujem.
Dobre.
VINOTÉKA GALY SCOTTOVEJ
Dobre, tak čo hovoríš? Buď úprimná.
Je to tu také krásne, že sa mi chce plakať a opiť sa.
Odkedy Kate odišla na školu, pracovala som len na tomto.
Musí to vyjsť.
Zlato, nepoznám nikoho, kto vie o vínach viac ako ty.
O médiá sa neboj.
Len ich opi a napíšu ti super recenzie.
Dobrý nápad.
Bože, kto vie, kde je Fred, už by tu mal byť.
Určite je na ceste.
Dobre, pi ďalej.
Váš manžel trochu mešká, čo?
Čo by bol New York bez zápch.
Poznáme sa? Ste Fredovi priatelia?
Mali sme sa tu stretnúť, aby sme dostali, čo nám je dlžný.
Nepovedal vám to?
Vy ste z cateringu.
Prepáčte. Myslela som, že Fred to zariadil.
Napíšem vám šek, koľko som dlžná?
Pätnásť miliónov dolárov.
Žartujete, však?
O peniazoch nežartujeme.
Fred si tie peniaze požičal od nášho šéfa.
Asi ich použil na toto tu.
Takže sme odteraz partneri.
Vyzerá to tu super.
Toto miesto určite nestálo 15 miliónov dolárov.
Hej.
Kto vie, čo s tými peniazmi urobil?
Áno, ale ide o to, že ako vidíte...
Fred tu nie je.
Dobre, neviem, o čom hovoríte, takže zavolám...
ochranku.
To nie je dobrý nápad.
Máte 24 hodín.
Ak neprídete s peniazmi,
tak navštívime vašu dcéru Kate na Rhode Islande.
A potom vašu mamu v domove dôchodcov.
A už ich neuvidíte.
Tak sa rozhodnite.
Fred?
Fred.
Bože. Vďaka bohu.
Vo vinotéke boli dvaja chlapi
a hovorili, že im dlhuješ 15 miliónov, akoby to bol hlúpy vtip.
Nie je to vtip.
- Čo? Kam ideš? - Nie.
- Čo robíš, Fred? - Nemám čas ti to vysvetľovať.
- Čo? Nemáš čas? - Hej.
Čo sa to, do pekla, deje?
Ak hneď neodídem, skončím mŕtvy.
- Čo? - Áno...
- Nemôžeš odísť. - Musím ísť...
- Musíš to napraviť. - Musím...
- Povedz, že to vyriešiš. - Áno, vyriešim.
Všetko vyriešim. Ver mi. Dobre?
Nie si v bezpečí.
Vezmi Kate a svoju mamu a odíď z New Yorku.
Odíď zo štátu. Nájdem ťa.
Fred.
Fred!
Dobré ráno, chcela by som si vybrať svoje úspory.
Prepáčte, ale váš účet je prečerpaný.
Všetky účty a karty boli zrušené.
Bol to darček na výročie, takže je nevyčísliteľný.
Možno. Ale je falošný.
Čo?
Pozrite, za toto vám dám 50-tisíc.
A môžem ponúknuť päťtisíc za ten prsteň.
Ahoj, tu Kate.
Teraz nemám čas, tak sa ozvem neskôr. Cmuk, papa.
Ahoj, zlato, tu mama.
Idem po teba.
Prekvapko! Babský výlet. O chvíľu sa uvidíme.
Bože.
- Máš tramadol? Diazepam? - Nie.
Musíš načrieť hlbšie do vreciek, lebo toto je žiadané.
Všetci to chcú.
Mám Xanax.
No vidíš.
Urobme obchod. No tak. Dobre.
Mami, čo to robíš?
Rozprávam sa s kamarátom zo španielčiny.
- Ahoj. - Ahoj!
- Učím španielčinu, vieš? - Predávaš tabletky?
Nie, zlato. Nie. Nič nelegálne.
Niekto musí týchto chudákov potešiť, pozri na nich.
Potom to preberieme. Poďme.
Ale čo tu robíš? Dnes je nedeľa?
Nie, mami. Volala som ti.
Povedala som, že prídem. Nepamätáš sa?
Trochu áno.
To nevadí.
Prišla som, lebo ideme na výlet.
- Skvelé. - Poďme ťa zbaliť.
Zbaliť?
A kam to ideme?
Na babský výlet! Stále hovoríš, že si tu ako vo väzení.
Ak ide tvoj manžel, tak nejdem.
Berieš si aj tie fotky?
Áno. Nechcem zabudnúť, ako dobre som vyzerala.
Tvoja mama bola v La Muge najkrajšia.
La Muga? To je malá dedina, však?
Ale krásna.
Ale nechodí tam veľa ľudí.
Netreba ich tam viac.
DOM XATARTOVCOV
A tento dom v Španielsku je tvoj?
Áno. Polovica je moja a druhá polovica mojej sestry.
Tak tam ideme.
Do La Mugy?
Stále o tej dedine rozprávaš. A o ockovi.
A stále hovoríš, že sa tam chceš vrátiť.
To som povedala?
Samozrejme.
Teraz si to nepamätáš.
Musíme sa spojiť s našimi koreňmi.
Že spojiť.
- Na pár dní, prosím. - Do lietadla ma nedostaneš.
Bojím sa, že padne.
Ak mám nastúpiť do lietadla, musíš ma opiť.
Na toto nemáme čas.
Ani ty si nemohla v 14-tich fajčiť a robila si to.
Myslíš, že som včerajšia?
Dobre, jeden drink v lietadle. Ale len jeden.
Tri drinky a poldeci.
Dva a poldeci.
- Dobre. - Poďme. Rýchlo.
Čo tu robíme?
Hovorila som.
Sem chodí Kate do školy.
Kate! Kate!
To je tvoja mama?
- Mami? - Kate! Ahoj!
Dobrý, pani Scottová!
Maggie, rada ťa vidím.
- Si hrozná klamárka. - Ticho.
- Asi ma nemá rada. - Jasné, že má.
- Uvidíme sa večer. - Dobre.
Nie si rada, že má priateľku?
Som rada, že má priateľku. Ale nie som rada, že to je Maggie.
Čo tu robíš?
Už ani nepočúvaš moje správy?
Mami, prestaň.
Je to prekvapenie. Babský výlet!
Na mňa sa nepozeraj. Jej nápad.
O čo tu ide?
Tvoja babka chce ísť na výlet
a ukázať nám dedinu, v ktorej vyrastala.
A chce ísť s dcérou a obľúbenou vnučkou.
Som jej jediná vnučka. Nepočká to?
- Nie. - Prečo nie?
Lebo babka je chorá. Jej demencia sa zhoršuje.
Mami, veď vyzerá rovnako.
Nie, je na tom horšie. Povedal to lekár.
Ako horšie?
Ak ju nevezmeme na výlet teraz...
potom už môže byť neskoro.
Je to jej posledné želanie pred smrťou.
Fred, ideme do maminho rodiska v Španielsku.
Volala som ti tisíckrát, povedz, že si v poriadku.
Pani, tadiaľto.
Prejdite.
Dobre.
- Prejdite. - Poď.
Prejdite.
Prejdite, prosím.
BOSTON – ŠPANIELSKO
Babi, chceš vankúš?
Nie.
Zoženiem ti ďalšiu deku. Čo len chceš.
Ďakujem, moja. Neboj, som v poriadku.
Dobre, ale čokoľvek potrebuješ, som tu.
A veľmi ťa ľúbim. Vieš to?
- Áno, áno. - Dobre.
Správa sa veľmi divne.
Pospi si trochu.
Spala by som, ak by sa na mňa nepozerala.
Znervózňuje ma.
Čo to dnes s vami je? Správate sa divne.
Nie, nič. Len sme nervózne z cesty.
Hej.
Zachránili ste ma.
Ste krásna.
Mami, ďalší?
Nechaj ju.
Je to jeden drink. Čo je na tom? Nechceš, aby bola šťastná?
Ďakujem.
Ver mi, Gala. Ty a Kate ste pre mňa najdôležitejšie.
Kedy som ťa sklamal? Sľúbil som, že ťa urobím šťastnou a dodržím to.
Vážení pasažieri, dorazili sme do cieľa.
Vitajte v Barcelone.
Dúfame, že ste mali príjemný let a prajeme pekný deň.
Nefunguje mi telefón.
Určite bez neho chvíľu prežiješ.
Choďte sa najesť a ja požičiam auto.
Dobrý nápad. Som smädná.
Nie, jesť. Nepočula si ma? Už žiadna whisky.
A sme pri tom. Veď ja nešoférujem.
Poďme, zlato.
Podpíšte to tu, tu a tu.
A potrebujem kreditnú kartu kvôli zálohe
a potvrdíme vám požičanie.
- Kartu? - Áno.
Kreditná karta.
Áno.
Ďakujem.
Nefunguje. Nemáte inú?
Áno. Iste.
Nie.
Nefungujú.
Ale mám hotovosť.
Nie, prepáčte.
Ale nemôžeme prijímať hotovosť. Pravidlá spoločnosti.
Dobre.
Chápem. Manuel.
- Manuel? Áno. - Áno. To som ja.
Manu.
Ty veľmi dobrý.
Milý.
A pekný.
Ty veľa pracovať a šéf platiť zle.
Prepáčte. Nie.
Prepáčte! Asi to bude znieť divne, ale...
Dobre. Takto.
Žartuješ, však?
Tak idete či nie?
Poďme!
To je auto z požičovne? Oni by mali platiť tebe.
- Pardon! - A hrozne šoféruješ.
Mama, je to manuál.
S automatickou prevodovkou mi to ide lepšie.
VITAJTE V GIRONE
Čo robíš? S kým si píšeš?
Píšem ockovi, že sme tu.
Ale veď nemáš roamingové dáta.
Zapla som si ich na letisku, to nič.
Ten telefón je ako droga. Čo odpísal ocko?
Nič. Má vypnutý mobil.
Vidíš. Presne o tom hovorím. Si závislá.
Toto je babský výlet. Žiadne telefóny. Daj mi ho.
Nie, mami. Prestaň.
- Ty prestaň. Daj. - Nie.
Šibe ti? Nedám ti ho.
- Daj mi ho. - Nie.
Radšej ho budem mať ja.
- Nie, mami. - Je to pre tvoje dobro.
Daj mi ho!
Nedám ti ho.
- Pokazíš ho. - Daj mi ho. Daj.
To fakt? Bol úplne nový.
Prepáč. To bol impulz.
Zastav auto. Zastav. Idem si poň.
Nevrátime sa. Dobre?
Aj tak sa rozbil. Kúpim ti nový.
Ideme do babkinho domu, bude to zábava.
Babka hovorila, že jej dedina je od ruky,
ale asi myslela, že je uprostred ničoho.
Nie je uprostred ničoho. Je niekde.
Len... Možno ak pôjdeme doľava.
Čo tam tak stojíte?
Nevie, ako sa dostať do tvojej dediny.
Do La Mugy? Nepovedala si mi, že ideme do La Mugy.
Zase, mami? Povedala som ti to stokrát.
Ale ja tam nejdem.
- Nebol to jej nápad? - Bol to jej nápad.
Nie, mami, prosím.
Veľmi si tam chcela ísť! Však?
Chcela si nám ukázať dedinku, kde si sa narodila,
rodinný dom, kde si žila s tetou Marionou.
Babi, poznáš cestu alebo nie?
Tadiaľ.
Mama, ideme už hodinu. A nevidím žiadne tabule.
Určite ideme dobre?
Áno. Som si istá.
Je to správny smer. Neboj sa.
Neprídeme tam ani do nášho odletu.
Tento prístup nepomáha.
- Mám sa usmievať? - Áno, to by bolo skvelé. Dík.
Tak sa otočme po môj mobil.
Neotočím sa.
A nebudeš mi to zvyšok výletu vyhadzovať na oči.
Keď sme pri vyhadzovaní.
- Ty si vyhodila môj život. - Naozaj?
Starec zasadí vinič
a mladý muž zbiera hrozno.
Ale žiadnych mladých nevidím. Len staré panie.
Čo je s tebou?
- Mobil nie je tvoj život. - Ale je.
- Tvoj život? Nie. - Mám v ňom všetko.
- Tvoj život je rodina. - Áno.
Ja, babka a ocko. My sme tvoj život.
Pozor!
- Bože. Si v poriadku? - Áno, som.
- V poriadku? - Asi áno. Asi.
Všetko je v poriadku.
Dobre.
To tvoje šoférovanie.
Odkiaľ ste sa tu vzali? Šibe ti?
Nepozeráš sa na cestu?
Čo robíš?
- Mám sa s ním porozprávať? - Nie, idem ja.
- Nevystupuj z auta. - Kam by som šla?
Aspoň k nemu buď milá. V tejto dedine...
- Urobí scénu. - Vieš čo? Idem jej pomôcť.
To bude najlepšie.
Pozri sa na to!
To hrozno je nanič!
A zničila si mi príves.
Vieš, koľko také niečo stojí?
Ahoj, teší ma. Bola to nehoda.
Nie, bola to tvoja vina. Vyšla si z cesty.
Prepáč. Nevidela som ťa.
Nevidela? Veď je to traktor!
Asi by si s ním nemal jazdiť po ceste.
Áno. Je to tvoja vina.
Traktor by mal byť v „granje“.
Granja.
- „Granje.“ - Nie, hovorí sa granja.
Nepotrebujem hodinu španielčiny.
To mi chýbalo. Ste turistky.
Nie, nie sme turistky. Sme Španielky.
Mami, si v Španielsku prvýkrát.
Nepomáhaš. Choď do auta.
Je mi jedno, odkiaľ si, kam ideš alebo čo robíš.
- Nepatríš za volant. - Dávala som pozor.
Ale auto má manuál a nepreraďuje dobre.
Možno skús šoférovať bez opätkov.
Čo to s tým má?
V opätkoch šoférujem skvele.
Celý vinič môže ísť do koša!
Vieš, koľko ľudí na ňom závisí?
Budeš musieť zaplatiť za škodu.
Zaplatiť?
Nie. Nie, nie.
Aj ja mám pokazené auto a som tu s mamou a dcérou.
Nechcela som nabúrať.
A vieš čo? Nechce sa mi s tebou hádať.
Si veľmi tvrdohlavý.
Máš papiere od poistky? Musíme to spísať.
Samozrejme, že mám. Nájdem ich.
Kde je babka?
Akože kde? Veď je tu.
Julia!
Nehanbíš sa?
Veď slávime sviatok!
Myslíš, že je normálne kúpať sa holá,
aby ťa videl celý svet?
Nemám plavky!
A voda je skvelá. Poď ju skúsiť!
Ak ťa uvidí mama, zabije ťa!
A povieš jej to, Mariona? Tak vidíš.
Uvidia ťa a všetci o tebe budú hovoriť.
Tak nech si hovoria! Je mi to jedno!
Julia!
No tak, Julia! Už idú! Julia!
Nechcem ísť!
Bože, si nemožná!
A ty si trápna!
Videla ma?
Hurá, Svätý Vincent!
Mami! Čo robíš?
Mariona, nebuď trápna. Len som si šla zaplávať.
Mami, ja som Gala.
Poď za mnou. Voda je skvelá.
Toto je super!
Kate, poď.
Ty ťahaj odtiaľ. Dostaňme ju von.
Poď sem. Stúpni si sem.
- Potiahni ju. - Takto...
Bože...
Nie, nie, nie.
- Nie. Nie, nie, nie. - Čo to?
Nech sa nezmočia.
Prečo si plná peňazí?
Počkať. Nech sa nenamočia.
Bože.
Dobre, dobre.
Si drogová dílerka.
Je to dlhý príbeh, mami.
Minule som v telke videla ako takú ženskú brala polícia.
Nie som dílerka, mami!
- Toto nie je normálne. - Viem!
Viem. Vysvetlím to neskôr. Poďte mi pomôcť. Rýchlo!
Musíme ich schovať, kým ich neuvidí ten šofér.
- Dobre. - Daj mi bundu.
Bože. Dobre. Otvor to. Drž to. Takto.
Dobre.
Spomaľ. Pomaly. Akože nič.
Nepýtaj sa.
Mali sme malú nehodu.
Do pekla.
Myslel som, že ste ušli.
Dobre. Kam to dám?
Dobre.
No tak.
Štartuje?
Čo?
Funguje?
Nie.
Nechaj ho tu a zavolaj odťahovku.
V dedine je mechanik.
Chcem sa len dostať do La Mugy.
Idete do La Mugy?
- Áno. - Vidíš? Nedávala si pozor.
Idete zlým smerom. La Muga je tadiaľ.
Naozaj? Asi som sa pomýlila.
Asi mám pásmovú chorobu. Ďakujeme, fešák.
Bývam v La Muge. Ak chcete...
Môžem vás zaviesť.
Američanky, hm?
Trochu. Poznať to?
„Trochu,“ áno.
Nevyzeráš ako dievča z dediny.
- Nazýva ťa snobkou. - Áno. Viem po španielsky.
Chceš šoférovať?
Tak to vystupujem.
Aj ja.
Sme z New Yorku, ale deväť rokov sme žili v Mexiku.
A moja mama... Moja mama je...
Nemusíš mu hovoriť celý rodokmeň.
Čo tu robíte?
Rodinný výlet.
Však, mami?
Určite je to stále rovnaká diera.
To najlepšie má za sebou.
Ale keďže ste tu vy, určite to bude zaujímavejšie.
Ideme do maminho domu. Vezmeš nás tam?
DOM XATARTOVCOV
To nie je dom tvojej mamy.
Ale je. Je to rodinný dom, kde sa narodila moja teta a mama.
No ale teraz je môj.
Čo?
Kúpil som ho pred rokmi. To je ale náhoda.
Ako to, že kúpil? To je nemožné.
Je to náš dom. Prišli sme tam bývať.
Nie, nie, nie. Nemôžete tam bývať.
Prečo nie? Je to náš dom.
Ja som ho kúpil a teraz je môj. Chápeš?
Počkať. Kto ti ho predal?
Dcéra pani Carmen.
Mami, predala si dom a nič si mi nepovedala?
Ja? Nemyslím. Nepamätám si.
Nie ona. Tá druhá dcéra, Mariona.
Nie, nie. Moja teta ho nemohla predať.
Polovicu vlastní mama.
- To je... - Ilegálne.
- Ilegálne! - Nemôžem za to.
Vezmem vás do casa rural.
- Kam? - To je penzión.
Nejdeme do casa rural! My máme svoj casa! Náš dom!
Zase? Nemáte žiadny dom!
Pozor, chceš sa sťažovať?
Choď za Marionou.
Býva tamto.
V prvom dome.
Ešte sme neskončili!
A vôbec ťa nepotrebujeme!
Veď svieti slnko!
Počasiu sa tu nedá veriť. Je bláznivé.
Len počasie?
Nie je to dobrý nápad.
Nevideli sme sa celú večnosť a Mariona je svojská.
Neverím, že predala dom bez tvojho vedomia.
Povedala som, že nie sme v kontakte.
Tvoj otec zomrel, bola som smutná a odišla som za oceán.
Telefonáty som si nemohla dovoliť.
Prečo nejdeme do toho casa rural?
Potrebujeme ten dom.
A je to tvoja sestra. Takže to vyriešime hneď teraz.
Ahoj, Mariona.
Fakt ťa rada vidí.
Mariona, otvorte dvere! Mariona!
Do pekla!
Čo je s prívesom?
Čo si to urobil? Nabúral do diviaka či čo?
Horšie. Nabúrali do mňa šialené Američanky.
Prišli sme o všetko hrozno z viniča.
- Čo? - O všetko?
Bože. Čo s nami bude?
- Najstarší vinič. - Čo teraz?
Technicky je môj vinič starší.
Moja mama to hovorievala.
- Moje hrozno je staršie. - Zase.
Dobre, dámy, upokojte sa.
- Buď ticho. - Nie!
Nejako to vyriešime.
Čo urobíme?
- Bude to drahé. - Naše družstvo má dlhy.
- Samá bieda. - Počúvaj!
Dúfam, že si tým Američankám dal na seba kontakt.
Z tohto sa nevyvlečú. Zaplatia za to!
Technicky za to zaplatí poistka.
Dnes mám chuť ti jednu streliť.
Nemali poistenie. Odviezol som ich do dediny.
Ešte mali aj odvoz!
Vyhodil som ich, keď začali tvrdiť, že im patrí môj dom.
Staršia bola Marionina sestra.
Julia je späť?
Nech sa pominiem!
Teraz som naštvaná.
Nemáme auto ani dom, ale máme tašku plnú mokrých peňazí.
Fakt super výlet, mami.
Kate, môžeš prestaň mrnčať?
Aspoň na chvíľu. Si ako...
Už prestaň!
Kde sú všetci?
Prečo nejdeme do penziónu?
Pozri sa na seba. Dostaneš zápal pľúc.
To je len škvrna.
Hej, iba si spadla do mláky. Aspoň si vyzuj podpätky.
Nemám tenisky.
Mami, stačí.
Čo tu robíme? A nehovor, že preto, lebo babka zomiera.
Zomieram?
Prečo si mi to nepovedala?
Nie, mami, len som potrebovala výhovorku. Bolo to prvé, čo mi napadlo.
Povedz nám konečne pravdu.
Dobre, nie je to babský výlet.
My...
Nemáme žiadne peniaze.
Tvoj otec neinvestoval veľmi múdro a nemôžeme ti zaplatiť školu.
Ani babkin dom dôchodcov. Prídem aj o obchod.
Jediné, čo máme je ten dom a peniaze v tejto taške.
A ocko? Je v poriadku?
Áno. Áno, zlato. Je v poriadku.
O všetko sa postará. Musíme tu len ostať.
Tu budeme v poriadku.
Pozri sa na nás. Sme v kaši.
Myslela som, že to dopadne inak, ale...
Mrzí ma to.
Dobre, poď sem. To nič.
To nič. Sme v kaši. Áno. Ale sme v nej spolu.
Kate.
Bude to v poriadku.
Áno?
Áno.
Viete čo?
Precestovali sme veľa kilometrov. Zničili sme auto, spadli do rieky,
dve hodiny kráčam v opätkoch. Som unavená. Veľmi.
A nepôjdem do druhej dediny do nejakého špinavého penziónu.
Mami, pamätáš si, kde je tvoj dom?
- Tadiaľ. - Poďme.
Bože. Toto mi ešte chýbalo.
- Čo robíš? - Nechcem ísť okolo nej.
- Nechcem ju vidieť. Nenávidím ju. - Dobrý deň.
Netvár sa, že si na mňa milá. Mňa neoklameš.
Bosorka!
Nepočúvajte ju.
Prepáčte, babka je niekedy zmätená.
- S niekým si si ju pomýlila. - Nepomýlila. To je Catalina.
Je chudšia. Asi vypila jed, čo jej koluje v krvi.
Nie, seňora. Ja som Montse.
Prepáčte, zlatko.
Pomýlila som si vás s niekým z dediny.
S takou klebetnou zmijou.
Catalinu som poznala. Bola to moja mama. Minulý rok zomrela.
- Bože. - Pokoj jej duši.
Ale máte pravdu. Rada klebetila.
Dáte si niečo? Prvé kolo je na mňa.
Pohár vína sa neodmieta...
Nie, ďakujeme. Hľadáme dom Xatartovcov.
Amatov dom?
Musím s ním hovoriť.
Môžete ísť pešo. Je to kilometer tadiaľ.
Aj tak sme tam šli.
Neveria mi. Neviem prečo.
Ďakujeme.
Ty si ale vyrástol.
Nie je doma.
Počkáme, kým sa vráti.
Počula si ho. Je to jeho dom. Nepustí nás dnu.
Ak sa s ním porozprávame bez kriku a nadávok...
a vysvetlíme mu situáciu,
možno nás pustí do našej polovice domu.
Neviem. Musíme nájsť riešenie, ako spolu vychádzať.
Má rád víno rovnako ako ty. To pomôže.
Ako si vošla?
Tento dom poznám ako svoje dlane.
Ako aj on. Však, maličký?
- Nie, mami, opatrne s tým psom. - No poď.
Neboj sa. Je ako jeho pán. Šteká, ale nehryzie.
Tak. Ste hladné?
Konečne som čistá.
Babi. Si v poriadku?
Som.
Len... Vrátiť sa do našej dediny a do tohto domu...
Veľa spomienok.
Keď ešte žil ocko?
Drahá, dones ešte víno.
Mňa neoklameš. Niečo nám tajíš.
Čo ten imbecil Fred urobil?
A ty, mami? Povedala si mi pravdu?
Lebo ani tvoja vlastná sestra nie je rada, že ťa vidí.
Stalo sa niečo, čo mi nechceš povedať?
Mami, je späť.
Ktorej časti vety „toto je môj dom“ nerozumieš?
Tu nemôžete byť.
Golfo, ty na to nič? Zradca.
Vy jete moju šošovicu?
Moja teta ti predala dom nelegálne. Nemala na to právo.
Vieš, čo je ešte nelegálne? Vniknúť do domu. Odíďte.
My nikam nejdeme.
Ostaneme v našej polovici domu a nebudeme ťa obťažovať.
Je to fér.
To sa ešte uvidí.
Je to chutné!
Andreu...
POLÍCIA
Len sa pozrite.
Dobre, že ste prišli.
Toto je aj náš dom. Máme právo tu byť.
Toto hovorí celý deň. „Môj dom, nie tvoj.“
- Môžete ju odviezť? - Nie! Je to náš dom.
Julia.
Andreu. Už je to dávno.
- Ako sa máš? - Dobre. Veľmi dobre.
Andreu.
Pozri, nevyriešime to mierumilovne?
Čo povedal?
To je katalánčina.
- To je ďalší jazyk? - Áno.
Dobre. Je to tu ako v OSN.
To je jedno. Ostávame tu. On musí ísť.
Dámy, musíte ísť s nami na stanicu.
Quintanilla, nechaj ich.
Ako to? Veď taký je protokol.
Nie, my sme právoplatné majiteľky. Nikam nejdem.
To určite.
Tu nemôžete ostať.
Počujte...
Radšej to vyriešme mierovou cestou.
A pokojne.
Tak poďte so mnou na stanicu, prosím.
Dobre, samozrejme. Ako povieš. Idem nám po veci.
- Hýb sa. - Nie, nie.
Nie. Zavolám právnikovi!
Volaj, komu chceš, ale nie v dome.
- Je to náš dom! - A je to tu zas.
Prečo si vždy tam, kde nemáš byť?
- Ostávam. Je to náš dom. - Na ceste, u mňa doma,
v mojej kuchyni a jete moje jedlo!
Si... si...
Povedz mu, že je hajzel.
To nepoviem. Nie pred políciou.
Dobre. Viete čo? To je jedno.
Toto je babkin dom. Nič nám nemôžu urobiť.
A povedala by som to katalánsky, ale neviem ako!
Zase kričí. Andreu, vezmi ich.
Nie, nie, nie. Mami, nie.
Ak chcete, aby sme odišli, musíte nás zatknúť.
Quintanilla, nemám celý deň.
Už mám ísť hrať guľôčky.
Prepáč.
Nikdy sa tu nič nedeje, tak nie som zvyknutý.
Dobre.
Peniaze...
Neboj sa. Dobre som ich ukryla.
Na babské výlety musíme chodiť častejšie.
Neviem ako vy, ale ja sa bavím.
Aspoň vieme, kde budeme nocovať.
Poď sem.
Poď dole. Nechceš, aby som ťa vydedila.
Babka, nemáš peniaze.
Presne.
Už ste mi ostali len vy dve.
Sľubujem, že sa odtiaľto dostaneme.
Neviem kedy a ako, ale dostaneme.
Asi.
Chcem si zavolať.
Hej. Chcem si zavolať.
Tu Maggie. Nechajte odkaz.
Ahoj, to som ja.
Ten výlet s mamou a babkou je peklo.
Nemám svoj mobil. A nemáme peniaze, tak nemôžeme ísť domov.
A k tomu nás ešte zatkli za vlámanie do domu.
Horšie to už nemôže byť.
Idem.
Muža spoznáte podľa toho, ako sa zachová v kríze.
Či bojuje alebo ujde.
Môj manžel očividne uteká a ja...
Nuž, budem to musieť vyriešiť sama.
PODĽA „LA TIERRA DE LAS MUJERES“ OD SANDRY BARNEDOVEJ
Preklad titulkov: Zuzana Šplhová